વિચક્ષણ અને હાજરજવાબી બીરબલે વિનમ્રભાવે કહ્યું, ‘મહારાજ! આપ તો રાજા છો તેથી અનેક ગુનેગારો માટે ન્યાય કરી ચૂક્યા છો, પરંતુ ક્યારેક આપણા રાજ્યના સામાન્ય માણસને પણ ન્યાય કરવાની તક મળે એવી મારી અપેક્ષા છે. એટલે હું વિચારું છું કે મારા માટેની પનિશમેન્ટ કોઈ સામાન્ય માણસને નક્કી કરવા દેવી જોઈએ! જેથી એને લાગે કે અકબર બાદશાહના રાજ્યમાં સામાન્ય માણસનું પણ માન-સન્માન જળવાય છે અને પોતે સામાન્ય નથી એવું એને લાગશે. કોઈ પણ ગુનેગારનો ન્યાય કરવાનો અને તેને યોગ્ય પનિશમેન્ટ આપવાનો હક સામાન્ય માણસને આપશો તો તેને એ દ્વારા પોતાનું ગૌરવ થતું લાગશે અને એ તમને પણ વિશેષ માન આપશે!’